244 (4 C. E. Barr. Zoologie. 
formam mediam populi, ad quem pertinet, melius exprimat, jam per se elucet; sed spero etiam 
fore ut, ea ulentes, cognoscamus quaenam gentes magis mixtae sint sanguine alieno, quae- 
nam minus. Praeterea, si adest effectus gravis, vel saltem distinctus, agentium sic dictorum 
physicorum, v. ce. frigoris, humiditatis, nutrimentorum in transformandum cranium, hoc modo, 
ni fallor, tantum probari potest. De qua re et de methodo mensuras agendi, vel potius de 
dimensionibus observandis alio loco fusius agere in animo est. Sed hic jam dicere oportet, 
quales sint dimensiones in observationibus sequentibus indicatae. 
Norma mensoria Anglica usus sum, quia pollices et lineae Anglicae, propter decimalem 
divisionem, eandem facilitatem computatori praebent ac norma mensoria Gallica recentior, 
simpliciores vero numeros in metiendis craniis praebet, facile jam primo adspectu inter se 
comparandos. 
1) Longitudinem calvariae, columnae primae inscriptam metiti sumus, uti fieri solet, 
a glabella ad maxime distantem partem occipitis, neglecta tamen ipsa eminentia oceipitali, si 
bene excreta est. 1 
2) Altitudo calvariae nobis distantia est inter planum foraminis magni {vel lineam 
a medio margine anteriore ad angulum posteriorem foraminis dicti) et punetum maxime 
distans verticis. 
3) Latitudo calvariae, columnae tertiae inscripta, est summa latitudo, ubicunque 
inveniatur, neglectis tamen ipso processu mastoideo et crista, quae ab arcu zygomatico per os 
temporum exeurrit, si partes hae prominent. Latitudo maxima in aliis craniis propius ad basin 
observatur, in aliis propius ad verticem, quo differentia principalis in tota formatione crani 
indicatur, Quae cum ita sint, locum summae latitudinis calvariae breviter indicare conati 
sumus in columpa ultima. Lineam ad perpendiculum ex centro pori acustiei ad cervicem 
duximus et numeris fractis (4, &, à, À) expressimus cui parti hujus lineae correspondeat 
latitudo maxima. Si jam dimidiam partem tenet, certiores esse possumus tubera parietalia bene 
prominere el totam calvariam a parte posteriori inspectam, superne latam videri. Nunquam vidi 
latitudinem summam % partes lineae dictae excedere. Praeterea indicare conati sumus, num 
punctum maximae latitudinis supra, an post, an, quod rarius fit, ante lineam verticalem 
dictam observetur, in positione horizontali (1. e. si linea a poro acustico ad fundum nasi ad 
horizontem adaptatur). 
4) Latitudinem frontis primitus metitus sum eo loco ubi angustissima est, scilicet ubi 
lineae semicireulares proxime sibi accedunt. Tum vero jam summam latitudinem in osse frontali 
observandam adjeci. Inde bini numeri in columna quarta. 
5) Latitudo parietalis distantia nobis est a medio tuberis parietalis alterius ad medium 
alterius. Mensura baec valde ambigua est, et re vera nil valet ubi protuberantiae dictae non bene 
excultae sunt. Ubi vero bene prominent multum confert ad dijudicandam totam formam cranii, 
comparatione cum summa lalitudine calvariae facta. 
6) Latitudo zygomatica, quae etiam est latitudo totius faciei, indicatur distantia inter 
maxime prominentia puneta arcuum zygomaticorum. 
